b"\n_START_ARTICLE_\nEstadi La Magdalena\n_START_SECTION_\nHist\xc3\xb2ria\n_START_PARAGRAPH_\nL'Estadi La Magdalena es va inaugurar oficialment el 1949, en un partit amist\xc3\xb3s disputat entre l'equip local, el Novelda Club de Futbol i el Val\xc3\xa8ncia CF, amb la superf\xc3\xadcie encara de terra._NEWLINE_Posteriorment, en l'\xc3\xa8poca daurada de l'equip (que va coincidir amb els ascensos a tercera divisi\xc3\xb3 i Segona B) es va canviar la terra per gespa natural, superf\xc3\xadcie sobre la qual la ciutat de Novelda va veure passar a jugadors com Carles Puyol, Xavi Hern\xc3\xa1ndez o Oleguer Presas quan militaven en el FC Barcelona B. Sobre la gespa artificial tamb\xc3\xa9 es van produir trobades de Copa del Rei de futbol davant equips com el Reial Saragossa, UD Las Palmas o Val\xc3\xa8ncia CF (any 2001), aquests dos \xc3\xbaltims eliminats pel Novelda CF en l'eliminat\xc3\xb2ria a partit \xc3\xbanic. Per\xc3\xb2 el moment m\xc3\xa9s recordat que s'ha viscut en l'Estadi La Magdalena \xc3\xa9s, sens dubte, la vict\xc3\xb2ria en la primera ronda de la Copa del Rei davant el FC Barcelona per 3-2 l'11 de setembre de 2002, amb tres gols de Jes\xc3\xbas Antonio Madrigal._NEWLINE_L'any 2009, l'Ajuntament de Novelda, propietari del recinte, va rebre una subvenci\xc3\xb3 per part de la Diputaci\xc3\xb3 d'Alacant per a substituir la gespa natural per l'artificial. Aquesta obra va comen\xc3\xa7ar al juliol de 2009 i va acabar al gener de 2010, estrenant la nova superf\xc3\xadcie un partit corresponent a la jornada 19 de la Tercera Divisi\xc3\xb3 grup VI disputat entre el Novelda CF i el Jove Espanyol el 6 de gener d'aqueix mateix any.\n_START_SECTION_\nInstal\xc2\xb7lacions\n_START_PARAGRAPH_\nL'Estadi La Magdalena t\xc3\xa9 actualment unes dimensions de 97 metres de llarg x 65 metres d'ample. Compta amb dos bars (un d'ells desocupat), sala de premsa, sala per a convidats VIP, marcador electr\xc3\xb2nic i quatre torres d'il\xc2\xb7luminaci\xc3\xb3 artificial. Aix\xc3\xad mateix t\xc3\xa9 els corresponents vestidors per a l'equip local i el visitant, i el vestidors per al trio arbitral. Actualment s'est\xc3\xa0 construint la seu social del Novelda CF."